**Befogadó Magyar település pályázat- 2016**

**Gyakran Ismételt Kérdések**

1. Kérdések kifejtéséhez:

**1.Mi jellemzi a település befogadó jellegét, mitől tekinthető egyenlő eséllyel hozzáférhetőnek mindenki számára?**

Település bemutatása az egyenlő eséllyel történő hozzáférhetőség részletes kifejtésével- történelmi, politikai, szociális háttér bemutatása, a hozzáférhetőség egyenlő esélyének pozitív ívét bemutatva (röviden kitérve az egyes fogyatékossági szervezetekkel történő együttműködésre, illetve a nem szervezett segítségnyújtási formákra is-részletesebb kifejtésre az 5. pontban kerül sor).

Az önkormányzat azon dokumentumainak (stratégiája, várospolitikája, stb.), bemutatása, amelyben megtalálható, hogy az önkormányzat nem ad-hoc módon, hanem hosszú távon és folyamatosan elkötelezett annak érdekében, hogy a fogyatékos emberek társadalmi esélyegyenlősége a településen megvalósuljon.

Helyi esélyegyenlőségi programok, azok aktualizálása, valamint a benne foglalt célzott tevékenységek a fogyatékos emberek helyzetének javítására, stb.

**2. Milyen konkrét beruházásokat, átalakításokat, programokat valósítottak meg az elmúlt 5 évben az egyenlő esélyű hozzáférés biztosítása érdekében?**

Az elmúlt 5 év beruházásainak bemutatása. Rövid összefoglaló a tervezett célokból és a megvalósult tervekből.

Kérjük kitérni az épített környezet és a közterek, a közlekedés és kapcsolódó infrastruktúra, az információs és kommunikációs technológia, közösségi épületek és szolgáltatások akadálymentességi elemeire a különböző fogyatékossággal élő emberek szempontjából (mozgás-, látás-, hallás-, értelmi fogyatékosság, autizmussal élők, pszichoszociális fogyatékossággal élők, illetve transzplantáltak szempontjából)

**3. Mutassa be a település lakosságát az egyenlő hozzáférés követelményeinek szempontjából.**

A fogyatékossággal élő lakosság jellemzőinek bemutatása.

A fogyatékos férfiak, nők és gyermekek száma, társadalmi helyzete (jövedelmük, foglalkoztatottságuk, képzettségük, stb.).

A fogyatékos emberek számára rendelkezésre álló szolgáltatások, amelyek egy életcikluson át segítik társadalmi aktivitásukat (korai fejlesztés, óvodai és bölcsődei, iskolai szolgáltatások, terhes- és családgondozás, orvosi ellátások, stb.), fogyatékos nők gyermekvállalását segítő szolgáltatások, támogatott lakhatás, stb..

Ide tartozik az is, hogy a választó helyiségek, a választási eljárások fogyatékossággal élők számára való hozzáférhetőségét milyen módon teremtik meg, Fontos a könyvtárak, szabadidős programok, éttermek, színházak hozzáférhetősége annak érdekében, hogy a fogyatékos emberek, az idősek, a valamilyen okból ideiglenes mozgásában akadályozottá vált polgárok a helyi közösségeikben másokkal egyenlő módon, önállóan tudják használni a település adta lehetőségeket.

**4. Mutassa be az egyenlő hozzáférés kialakításának mérhető, számszerűsíthető és kézzel fogható eredményeit!**

Eredmények listázása, internetes megjelenés, sajtómegjelenés linklistája, fényképek, sajtócikkek.

**5. Mutassa be milyen a társadalmi párbeszéd a fogyatékos emberek szervezetei és a helyi döntéshozók között a várospolitika kialakításakor és végrehajtásakor; valamint a fogyatékos emberek befogadását, az akadálymentesítés javítását célzó kezdeményezések és programok kialakításakor.**

Együttműködések bemutatása a különböző fórumokon-pl. lakossági konzultációk, érintettek civil szervezeteinek akadálymentes programokba való bevonása már a program tervezési/megvalósítási fázisába. Közösen szervezett tudatosság növelő kampányok, érzékenyítő programok, amelyeket fogyatékos emberek bevonásával bonyolítanak le. Események, amelyek segítik a fogyatékos emberek elfogadtatását a többségi lakosság által, stb.

Lehetőség szerint fényképekkel, dokumentumokkal alátámasztva.

**Felhívjuk a figyelmet, hogy a fenti felsorolások példálózó jellegűek, azokon túlmenően is szívesen fogadjuk az önkormányzatok bemutatását a jó gyakorlatokról.**